Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 458/13/8806	Košice, 6.8.2013
EEČ : 2-65-220-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 17. 05. 2013 v čase okolo 23.00 hod. v obývacej izbe rodinného domu na ulici Krátka č. 40,  v obci XXXXX, okres XXXXX - okolie, odcudzil zo zadného vrecka nohavíc svojho otca XXXXX jeho peňaženku, z ktorej mu zobral bankomatovú kartu č. 4406 2633 2521 3300 Slovenskej sporiteľne a. s., ktorej majiteľom je XXXXX, a následne urobil s touto odcudzenou bankomatovou kartou výbery z bankomatov Slovenskej sporiteľne a. s., Bratislava, a to dňa 19. 05. 2013 v čase o 00:13:37 v hodnote 100 € z bankomatu umiestneného na Sídlisku nad Jazerom OC Važec v Košiciach, dňa 19. 05. 2013 v čase o 04:29:18 hod.  v hodnote 100 € z bankomatu umiestneného pri OC Galéria na ulici Toryskej v Košiciach a dňa 20. 05. 2013 v čase o 11:54:59 v hodnote 20 € z bankomatu umiestneného na autobusovej stanici v Košiciach, čím takto svojím konaním si neoprávnene zaobstaral bankomatovú kartu XXXXX a výbermi z bankomatov mu spôsobil škodu     vo výške 220 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa OR PZ Odbor kriminálnej polície XXXXX – okolie sp. zn. ORP-281/OEK-KS-2013 zo d¨ľa 24. 05. 2013 bolo začaté trestné stíhanie a vznesené obvinenie XXXXX pre prečin neoprávneného vyrobenia a používania platobného prostriedku, elektronických pe¨ľazí alebo inej platobnej karty podľa § 219 ods. 1/ Trestného zákona spáchaný na tom skutkovom základe, ako je  uvedené vo výrokovej časti tohto uznesenia.

Podľa § 216 ods. 1 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,

b/ nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,

c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

	Po skončení vyšetrovania vyšetrovateľ predložil na tunajšiu prokuratúru ukončený vyšetrovací spis obv.  XXXXX.

	Po preskúmaní spisového materiálu som zistil, že v priebehu vyšetrovania boli k veci vypočutí obvinený, svedkovia ako aj boli zabezpečené na vec sa vzťahujúce listinné dôkazy. Zárove¨ľ som zistil, že u obv. XXXXX sú splnené zákonné podmienky pre podmienečné zastavenie trestného stíhania. 

	Trestný zákon za trestný čin, pre ktorý je obvinená stíhaný, ustanovuje hornú hranicu trestu od¨ľatia slobody do päť rokov.

	Obvinený sa k spáchaniu trestnej činnosti v prípravnom konaní v celom rozsahu priznal, vyhlásil, že spáchal skutok, svoje konanie oľutoval, peniaze v sume 220 € vrátil a požiadal prokurátora o podmienečné zastavenie trestného stíhania. 

	Svedok – poškodený XXXXX vo svojej výpovedi uviedol, že peniaze v sume 220 € mu boli d¨ľa 04. 06. 2013 zaslané na jeho osobný účet a preto nežiada náhradu spôsobenej škody.

Zo správy z miesta trvalého bydliska je obvinený charakterizovaný kladne. 

XXXXX doposiaľ nebol súdne trestaný.

	Vzhľadom na osobu obvineného a na okolnosti prípadu možno považovať podmienečné zastavenie trestného stíhania s uložením skúšobnej doby v trvaní      12  mesiacov u obv. XXXXX za dostačujúce.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor